CELEX: 32019R0036
Language: lv
Date: 2019-01-10 00:00:00
Title: Komisijas Regula (ES) 2019/36 (2019. gada 10. janvāris), ar ko attiecībā uz vielu N-(2-metilcikloheksil)-2,3,4,5,6-pentafluorbenzamīds groza Eiropas Parlamenta un Padomes Regulas (EK) Nr. 1334/2008 I pielikumu (Dokuments attiecas uz EEZ.)

11.1.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 9/85
               
            
         KOMISIJAS REGULA (ES) 2019/36
         (2019. gada 10. janvāris),
         ar ko attiecībā uz vielu N-(2-metilcikloheksil)-2,3,4,5,6-pentafluorbenzamīds groza Eiropas Parlamenta un Padomes Regulas (EK) Nr. 1334/2008 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
         tā kā:
         
                     (1)
                  
                  
                     Regulas (EK) Nr. 1334/2008 I pielikumā ir noteikts to aromatizētāju un izejmateriālu Savienības saraksts, kuri apstiprināti izmantošanai pārtikā un uz tās, un to izmantošanas nosacījumi.
                  
               
                     (2)
                  
                  
                     Ar Komisijas Īstenošanas regulu (ES) Nr. 872/2012 (3) pieņemts aromatizējošu vielu saraksts un minētais saraksts iekļauts Regulas (EK) Nr. 1334/2008 I pielikuma A daļā.
                  
               
                     (3)
                  
                  
                     Minēto sarakstu var atjaunināt saskaņā ar vienoto procedūru, kas minēta Regulas (EK) Nr. 1331/2008 3. panta 1. punktā, vai nu pēc Komisijas iniciatīvas, vai pēc dalībvalsts vai ieinteresētas personas pieteikuma saņemšanas.
                  
               
                     (4)
                  
                  
                     Savienības saraksta A daļā iekļautas gan izvērtētās aromatizējošās vielas, uz kurām zemsvītras piezīmes nav attiecinātas, gan aromatizējošās vielas, kuras pašlaik tiek vērtētas un uz kurām attiecināta 1.–4. zemsvītras piezīme.
                  
               
                     (5)
                  
                  
                     Viela N-(2-metilcikloheksil)-2,3,4,5,6-pentafluorbenzamīds FL nr. 16.119 tika iekļauta sarakstā ar 4. zemsvītras piezīmi saskaņā ar Īstenošanas regulas (ES) Nr. 872/2012 4. pantu, un tas nozīmē, ka par to līdz 2013. gada 31. decembrim bija jāiesniedz papildu zinātniskie dati, lai varētu pabeigt tās izvērtējumu.
                  
               
                     (6)
                  
                  
                     Datus par N-(2-metilcikloheksil)-2,3,4,5,6-pentafluorbenzamīdu FL nr. 16.119 pieteikuma iesniedzējs iesniedza 2013. gada 18. novembrī.
                  
               
                     (7)
                  
                  
                     2017. gada 1. februārī Eiropas Pārtikas nekaitīguma iestāde (“Iestāde”) pabeidza izvērtēt par aromatizējošo vielu izmantotās vielas (4) FL nr. 16.119 nekaitīgumu un secināja, ka lēstajā ar uzturu uzņemtajā daudzumā šī aromatizējošā viela bažas par kaitīgumu nerada. Iestāde arī norādīja, ka šo vielu ir paredzēts izmantot par vielu ar aromātu mainošām īpašībām. Tāpēc tas būtu jānorāda šīs vielas izmantošanas nosacījumos. Pamatojoties uz šo informāciju, būtu jāievieš izmantošanas ierobežojumi attiecībā uz konkrētu pārtiku konkrētās pārtikas kategorijās.
                  
               
                     (8)
                  
                  
                     Ar Regulā (EK) Nr. 1334/2008 iekļauto Savienības sarakstu ir paredzēts regulēt tikai to aromatizējošo vielu lietošanu, kuras pievieno pārtikai, lai tai piešķirtu smaržu un/vai garšu vai tās mainītu. Vielu FL nr. 16.119 pārtikai varētu pievienot arī citiem nolūkiem, ne vien aromatizēšanai, un šādus lietojumus joprojām reglamentē citi Savienības noteikumi. Šīs regulas nosacījumi attiecas tikai uz to, kā FL nr. 16.119 izmanto par aromatizējošu vielu.
                  
               
                     (9)
                  
                  
                     Iestāde savā atzinumā arī sniedza komentārus par vielas specifikāciju un norādīja, ka trūkst papildu informācijas par enantiomēru attiecību. Pieteikuma iesniedzējs par šiem jautājumiem informēja Komisiju. Tāpēc specifikācija būtu attiecīgi jāpielāgo.
                  
               
                     (10)
                  
                  
                     Līdz ar to šī aromatizējošā viela būtu Savienības aromatizējošo vielu sarakstā jāiekļauj kā izvērtēta viela bez atsauces uz zemsvītras piezīmi, kas ietverta pašreizējā Savienības saraksta ierakstā.
                  
               
                     (11)
                  
                  
                     Tāpēc Regulas (EK) Nr. 1334/2008 I pielikuma A daļa būtu attiecīgi jāgroza.
                  
               
                     (12)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1334/2008 I pielikuma A daļu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 10. janvārī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 354, 31.12.2008., 34. lpp.
         
         
            (2)  OV L 354, 31.12.2008., 1. lpp.
         
         
            (3)  Komisijas 2012. gada 1. oktobra Īstenošanas regula (ES) Nr. 872/2012, ar ko pieņem Eiropas Parlamenta un Padomes Regulā (EK) Nr. 2232/96 paredzēto aromatizējošo vielu sarakstu, iekļauj to Eiropas Parlamenta un Padomes Regulas (EK) Nr. 1334/2008 I pielikumā un atceļ Komisijas Regulu (EK) Nr. 1565/2000 un Komisijas Lēmumu 1999/217/EK (OV L 267, 2.10.2012., 1. lpp.).
         
            (4)  EFSA Journal 2017; 15(3):4726.
      
      
         
            PIELIKUMS
            Regulas (EK) Nr. 1334/2008 I pielikuma A daļas 2. sadaļas ierakstu attiecībā uz vielu “N-(2-metilcikloheksil)-2,3,4,5,6-pentafluorbenzamīds” aizstāj ar šādu:
            
               
                           “16.119
                        
                        
                           
                              N-(2-metilcikloheksil)-2,3,4,5,6-pentafluorbenzamīds
                        
                        
                           1003050-32-5
                        
                        
                           2081
                        
                        
                            
                        
                        
                           
                              cis-/trans- diastereoizomēru maisījums:
                           
                                       —
                                    
                                    
                                       60–80 % trans-, kas sastāv no 50 % (1S,2S) un 50 % (1R,2R), un
                                    
                                 
                                       —
                                    
                                    
                                       20–40 % cis-, kas sastāv no 50 % (1R,2S) un 50 % (1S,2R).
                                    
                                 
                        
                           Ierobežojumi izmantošanai par aromatizējošo vielu:
                           
                                        
                                    
                                    
                                       1. kategorijā – ne vairāk kā 1 mg/kg;
                                    
                                 
                                        
                                    
                                    
                                       12. kategorijā – ne vairāk kā 6 mg/kg;
                                    
                                 
                                        
                                    
                                    
                                       14.1.4. kategorijā – ne vairāk kā 3 mg/kg.
                                    
                                 
                        
                            
                        
                        
                           
                              EFSA”